**ΔΙΑΓΩΝΙΣΜΟΣ ΓΙΑ ΤΗ ΣΥΓΓΡΑΦΗ ΚΑΙ ΕΙΚΟΝΟΓΡΑΦΗΣΗ ΠΑΙΔΙΚΟΥ ΒΙΒΛΙΟΥ ΑΠΟ ΕΝΗΛΙΚΕΣ**

Ημερομηνία έναρξης: **4 Απριλίου 2022**

Η Βιβλιοθήκη του Πολιτιστικού Ιδρύματος Ομίλου Πειραιώς και η Δημοτική Βιβλιοθήκη Καλλιθέας, με αφορμή την Παγκόσμια Ημέρα Παιδικού Βιβλίου (2/4), προκηρύσσουν, για ένατη συνεχόμενη χρονιά, διαγωνισμό συγγραφής και εικονογράφησης παιδικού βιβλίου από ενήλικες, με τίτλο «1922: Ιστορίες ανθρώπων», που θα ολοκληρωθεί σε δύο φάσεις.

**ΗΜΕΡΟΜΗΝΙΕΣ**

**A' φάση**

* Δευτέρα 4/4/2022 έως Παρασκευή 9/9/2022: Υποβολή ιστοριών.
* Παρασκευή 7/10/2022: Ανακοίνωση αποτελεσμάτων από την επιτροπή του διαγωνισμού και διάθεση του κειμένου που θα έχει επιλεχθεί στο κοινό.

**Β' φάση**

* Δευτέρα 10/10/2022 έως Παρασκευή 9/12/2022: Υποβολή σχεδίων για την εικονογράφηση του παιδικού βιβλίου.
* Δευτέρα 19/12/2022: Ανακοίνωση των αποτελεσμάτων του διαγωνισμού για την εικονογράφηση του παιδικού βιβλίου.

**ΟΡΟΙ ΣΥΜΜΕΤΟΧΗΣ-ΣΥΓΓΡΑΦΗ**

**1. Ο διαγωνισμός αφορά τη συμμετοχή ενηλίκων**

**2. Οι ιστορίες πρέπει να πληρούν τις εξής προϋποθέσεις:**

• Να μην έχουν εκδοθεί και να μην έχουν αναρτηθεί σε ιστότοπο του διαδικτύου.

• Η γλώσσα τους να είναι η ελληνική.

• Να είναι πρωτότυπα.

• Η έκτασή τους να μην υπερβαίνει τις 2.000 λέξεις.

• Κάθε συγγραφέας υποβάλλει ένα μόνο έργο.

• Το έργο πρέπει να απευθύνεται σε παιδιά ηλικίας 6-12 χρονών.

• Το αντίτυπο που θα κατατεθεί πρέπει να είναι δακτυλογραφημένο με Times New Roman και μέγεθος γραμμάτων 12.

**ΟΡΟΙ ΣΥΜΜΕΤΟΧΗΣ-ΕΙΚΟΝΟΓΡΑΦΗΣΗ**

**1. Ο διαγωνισμός αφορά τη συμμετοχή ενηλίκων**

**2. Τα έργα πρέπει να πληρούν τις εξής προϋποθέσεις:**

• Να μην έχουν παρουσιαστεί και να μην έχουν αναρτηθεί σε ιστότοπο του διαδικτύου.

• Να είναι πρωτότυπα.

• Κάθε καλλιτέχνης μπορεί να υποβάλει μία μόνο συμμετοχή.

**ΑΙΤΗΣΗ ΣΥΜΜΕΤΟΧΗΣ**

Α) Καταληκτική ημερομηνία υποβολής της **αίτησης συμμετοχής για τη συγγραφή (συνοδευόμενης από το κείμενο): Παρασκευή 9 Σεπτεμβρίου 2022**

Οι υποψήφιοι μπορούν να στείλουν την αίτηση με συστημένη επιστολή (η ταχυδρομική σφραγίδα αποτελεί απόδειξη για την ημερομηνία αποστολής) στην ταχυδρομική διεύθυνση:

**ΒΙΒΛΙΟΘΗΚΗ ΠΟΛΙΤΙΣΤΙΚΟΥ ΙΔΡΥΜΑΤΟΣ ΟΜΙΛΟΥ ΠΕΙΡΑΙΩΣ**

**Σαλαμίνος 72-74, 17675, Καλλιθέα, Αθήνα, υπ’ όψιν Βασιλικής Τύρλα**

με την ένδειξη: **Διαγωνισμός συγγραφής και εικονογράφησης παιδικού βιβλίου για ενήλικες/ Συγγραφή**

Όσοι επιθυμούν να λάβουν μέρος θα πρέπει να αποστείλουν:

• Την αίτηση συμπληρωμένη σε όλα τα υποχρεωτικά πεδία.

• Ένα (1) αντίτυπο του κειμένου, καθώς και ένα (1) USB Stick με το κείμενο σε ψηφιακή μορφή.

Β) Καταληκτική ημερομηνία υποβολής της **αίτησης συμμετοχής για την εικονογράφηση (συνοδευόμενης από τα έργα): Παρασκευή 9 Δεκεμβρίου 2022**

Οι υποψήφιοι μπορούν να στείλουν την αίτηση με συστημένη επιστολή (η ταχυδρομική σφραγίδα αποτελεί απόδειξη για την ημερομηνία αποστολής) στην ταχυδρομική διεύθυνση:

**ΒΙΒΛΙΟΘΗΚΗ ΠΟΛΙΤΙΣΤΙΚΟΥ ΙΔΡΥΜΑΤΟΣ ΟΜΙΛΟΥ ΠΕΙΡΑΙΩΣ**

**Σαλαμίνος 72-74, 17675, Καλλιθέα, Αθήνα, υπ’ όψιν Βασιλικής Τύρλα**

με την ένδειξη: **Διαγωνισμός συγγραφής και εικονογράφησης παιδικού βιβλίου για ενήλικες/ Εικονογράφηση**

Όσοι επιθυμούν να λάβουν μέρος θα πρέπει να αποστείλουν:

• Την αίτηση συμπληρωμένη σε όλα τα υποχρεωτικά πεδία.

• Τουλάχιστον τρία (3) πρωτότυπα έργα.

**ΛΟΙΠΟΙ ΟΡΟΙ**

Η οργανωτική επιτροπή θα ορίσει τις κριτικές επιτροπές.

• Πρόσωπο που έχει οποιαδήποτε συγγενική σχέση με τους συμμετέχοντες δεν μπορεί να συμμετέχει σε κριτική επιτροπή.

• Η υποβολή αίτησης συμμετοχής στον διαγωνισμό σημαίνει αυτομάτως ανεπιφύλακτη αποδοχή του παρόντος κανονισμού και αποτελεί υπεύθυνη δήλωση για την αλήθεια και την ακρίβεια των υποβληθέντων στοιχείων.

• Αρμόδια για την επίλυση κάθε ζητήματος σχετικού με την εφαρμογή του κανονισμού είναι η οργανωτική επιτροπή του διαγωνισμού.

Οι ενδιαφερόμενοι μπορούν να απευθύνονται στο τηλέφωνο 210 3739651, ή ηλεκτρονικά στη διεύθυνση **Tirlav@piraeusbank.gr**.